**Likumprojekta "Par Konvenciju par pieaugušo personu starptautisko aizsardzību" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Hāgas Starptautisko privāttiesību konferences (turpmāk – HCCH) ģenerālsekretārs Latvijas Republikas vēstniecībai Nīderlandes Karalistē lūdzis nodot aicinājumu Latvijai ratificēt Hāgas 2000. gada 13. janvāra Konvenciju par pieaugušo personu starptautisko aizsardzību (turpmāk – Konvencija). Līdzīgu aicinājumu visām Eiropas valstīm, kuras vēl nav pievienojušās Konvencijai, tai skaitā Latvijas Republikai 2012. gadā izteikusi arī Eiropas Padomes Juridiskā komiteja. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konvencija vērsta uz personu aizsardzību, kuras veselības traucējumu vai citu personu ierobežojošu faktoru dēļ vairs nevar pilnvērtīgi aizsargāt savas intereses. Konvencija attiecas uz pieaugušo aizsardzību situācijās ar pārrobežu elementu, kuras savu spēju pasliktināšanās vai nepietiekamības dēļ nespēj aizsargāt savas intereses. Tādejādi tiek uzsvērta starptautiskās sadarbības nozīme pieaugušo aizsardzības jomā.Konvencija pieņemta 2000. gada 13. janvārī. Tā ir atvērta parakstīšanai tām valstīm, kas bija 1999. gada 2. oktobra HCCH dalībnieces. To ratificē, pieņem, apstiprina, un ratifikācijas, pieņemšanas vai apstiprināšanas dokumentus deponē Nīderlandes Karalistes Ārlietu ministrijai, kas ir Konvencijas depozitārijs un tā stājas spēkā nākamā mēneša pirmajā dienā pēc tam, kad notecējis trīs mēnešu termiņš no ratifikācijas, pievienošanās vai akceptēšanas instrumentu iesniegšanas Konvencijas depozitārijā. Konvenciju ir parakstījušas 13 Eiropas Savienības valstis, kā arī Šveice un Monako, un ratificējušas 7 Eiropas Savienības valstis – Austrija (spēkā no 01.02.2014.), Vācija (spēkā no 01.01.2009.), Somija (spēkā no 01.03.2011.), Francija (spēkā no 01.01.2009.), Apvienotā Karaliste (spēkā no 01.01.2009.), Čehijas Republika (spēkā no 01.08.2012.) un Igaunija (spēkā no 01.11.2011.).Konvencija saturiski ir līdzīga HCCH vecāku atbildības un bērnu tiesību aizsardzības regulējumam, bet ir pielāgota tieši aizsargājamo pieaugušo vajadzībām. Konvencijas nepieciešamības galvenie iemesli ir starp valstīm pastāvošā migrācija un tās pakāpenisks pieaugums, vispārējā pasaules iedzīvotāju novecošana, kas saistīta ar vidējā mūža ilguma palielināšanos, kas paaugstina veselības traucējumu un citu faktoru risku, kas var traucēt pilnvērtīgi aizsargāt pieaugušas personas, kas atrodas ārvalstīs, intereses vai mantu. Konvencija attiecināma uz jebkuru personu, kas Konvencijas izpratnē ir pieaugušais, proti, sasniegusi 18 gadu vecumu. Nepastāvot vienotiem noteikumiem, kas attiecas uz pieaugušo aizsardzības jautājumiem, proti, jurisdikciju, piemērojamo likumu, pārstāvību, aizsardzības līdzekļu atzīšanu un izpildi, pieaugušajām personām tiek liegta iespēja pilnvērtīgi aizsargāt savas intereses, piemēram, konstatējot, ka personai iestājies rīcībnespējas stāvoklis, vai gadījumos, kad persona zaudē rīcībspēju, bet iepriekš nav veikusi pasākumus, lai šādos gadījumos nodotu kontroli pār savu mantu vai saimniecisko darbību citām personām. Konvencija papildina tiesisko ietvaru, kas nostiprināts ar Apvienoto Nāciju Organizācijas (turpmāk – ANO) 2006. gada 13. decembra Konvenciju par personu ar invaliditāti tiesībām, kura Latvijā spēkā stājās 2010. gada 31. martā (Latvijas Vēstnesis Nr.27 (4219), 2010.gada 17.februārī). Īstenojot jurisdikciju, Konvencija pieļauj piemērot Latvijas nacionālajos tiesību aktos noteikto kārtību (Civilprocesa likuma 33.nodaļa „Personas rīcībspējas ierobežošana un aizgādnības nodibināšana garīga rakstura vai citu veselības traucējumu dēļ”, Civillikuma pirmās daļas ceturtā nodaļa „Aizbildnība un aizgādnība”, Ārstniecības likuma noteikumi), kas attiecas uz personas stāvokļa konstatēšanu, aizgādnības noteikšanu, rīcību ar personas mantu, personas ievietošanu ārstniecības iestādē. Konvencijas ieviešana Latvijā ļautu veikt īpašus aizsardzības pasākumus, kā arī ārvalstīs sekmīgi īstenot Latvijā jaunieviestus tiesību institūtus, piemēram, nākotnes pilnvarojumu (2012.gada 29.novembra grozījumi Civillikumā, Latvijas Vēstnesis Nr.200 (4823), 2012.gada 20.decembrī), kas ļauj nodot tiesības kontrolēt savu mantu vai pārstāvēt personu kādai uzticības personai, gadījumā, ja nākotnes pilnvarotājs savas intereses aizsargāt vairs nevar. Likumprojekta mērķis ir ar Konvencijas starpniecību veicināt efektīvu Latvijas valstspiederīgo pieaugušo personu tiesību aizsardzību ārvalstīs un ārvalsts pieaugušo pilsoņu un rezidentu tiesību aizsardzību Latvijā. Konvencija rada vienotus noteikumus, kas attiecas uz jurisdikciju, piemērojamo likumu un pieaugušo aizsardzības pasākumu atzīšanu un izpildi. Konvencija attieksies uz situācijām, kad pieaugusi persona veselības traucējumu vai citu personu ierobežojošu faktoru dēļ vairs nevar pilnvērtīgi aizsargāt savas intereses, un jānoskaidro 1) valsts iestādes, kurām ir jurisdikcija īstenot pieaugušās personas aizsardzības līdzekļus, 2) likums, kas jāpiemēro iestādēm, īstenojot šo jurisdikciju, 3) likums, kas jāpiemēro attiecībā uz pieaugušās personas pārstāvību. Konvencija nodrošinās, lai šādi aizsardzības līdzekļi tiktu atzīti un izpildīti visās Līgumslēdzējās Valstīs. Konvencijas mērķu sasniegšanai Konvencijā paredzēta Līgumslēdzēju Valstu iestāžu sadarbība. Konvencija sastāv no 59 pantiem un 7 nodaļām:I Konvencijas darbības joma;II Jurisdikcija;III Piemērojamie tiesību akti;IV Atzīšana un izpilde;V Sadarbība;VI Vispārējie noteikumi;VII Nobeiguma noteikumi.Attiecībā uz jurisdikcijas aspektu norādāms, ka, lai gan Konvencija piešķir jurisdikciju galvenokārt tām tiesām vai administratīvajām iestādēm, kas atrodas pieaugušā patstāvīgajā dzīvesvietā (5. Pants), tomēr tiek pieļauta arīdzan vienlaicīga tās valsts jurisdikcija, kuras pilsonis pieaugušais ir (izriet no 7. panta).Konvencija paredz prioritāti tās valsts tiesību aktu piemērošanai, kurai ir jurisdikcija pār pieaugušās personas aizsardzību. Valsts, kurai saskaņā ar Konvenciju ir jurisdikcija pieaugušo aizsardzības jautājumā, var atteikt piemērot citas valsts tiesību aktus vai atzīt kādus aizsardzības līdzekļus, ja tie ir pretrunā šīs valsts sabiedriskajai kārtībai. Lai īstenotu Konvencijas uzdevumus, valstis ieceļ centrālo iestādi, kuras kompetencē ir veikt informācijas apmaiņu, pieprasot vai atbildot uz informācijas pieprasījumiem no citu valstu centrālajām iestādēm. Saskaņā ar Konvencijas 28. pantu paredzēts, ka centrālā iestāde Latvijas Republikā būs Tieslietu ministrija. Saskaņā ar Konvencijas 51. panta 2. punktu Latvijas Republikā netiks pieņemti dokumentu tulkojumi franču valodā. Latvijas Republikā Konvencijas 32. panta 1. punktā paredzētos informācijas pieprasījumus nosūta tikai caur Latvijas Republikas centrālo iestādi. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecināms uz pieaugušo aizsardzību situācijās ar starptautisku elementu, kas savu spēju pasliktināšanās vai nepietiekamības dēļ nespēj aizsargāt savas intereses. Termins "pieaugušais" ir attiecināms uz personām, kuras ir sasniegušas 18 gadu vecumu, kā arī personām, kuras laikā, kad aizsardzības pasākumi tika pieņemti, bija jaunākas par 18 gadiem (Konvencijas 2. pants). Likumprojekts vienlaikus skars arī Tieslietu ministrijas struktūras, kuras pildīs centrālās iestādes pienākumus.Gadījumos, kad Latvijas valsts iestādēm būs jurisdikcija veikt pasākumus, kas vēsti uz pieaugušās personas vai tās īpašumu aizsardzību, skartas tiks Latvijas bāriņtiesas, jo tām savu kompetenču ietvaros būs jāveic minēto pasākumu izpilde. Skartas tiks arī Latvijas tiesas, kurām būs jālemj par ārvalstu iestāžu veikto pasākumu atzīšanu. |
| 2. | Tiesiskā regulējuma ietekme uz tautsaimniecību un administratīvo slogu | Netiek plānots liels ar Konvenciju saistīto lietu skaits, jo tā adresēta salīdzinoši šauram personu lokam, tāpēc, lai gan Tieslietu ministrijas funkcijas teorētiski tiks paplašinātas, netiek plānots, ka administratīvais slogs varētu būtiski palielināties. Finansiālā ietekme nav paredzama – paredzēts, ka Tieslietu ministrija veiks pienākumus esošā finansējuma ietvaros. Minētais būtu attiecināms arī uz Latvijas tiesām un bāriņtiesām, jo nelielais lietu skaits to noslodzi neietekmēs tādā mērā, lai būtu pamats runāt par administratīvā sloga palielināšanos.Centrālā iestāde, veicinot ātru, lētu un vienkāršu informācijas apmaiņu starp valstu iestādēm, aiztaupīs vairākus resursus. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Likumprojekts paredz pieņemt un apstiprināt Hāgas 2000. gada 13. janvāra Konvenciju par pieaugušo personu starptautisko aizsardzību un īstenot Konvencijā paredzētās saistības nacionālā līmenī. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Likumprojekts šo jomu neskar. |
| A | B | C | D |
| Likumprojekts šo jomu neskar. | Likumprojekts šo jomu neskar. | Likumprojekts šo jomu neskar. | Likumprojekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Konvencija par pieaugušo personu starptautisko aizsardzību (noslēgta 2000. gada 13. janvārī Hāgā). |
| A | B | C |
| Konvencija par pieaugušo personu starptautisko aizsardzību 2000. gada 13. janvāris, Hāga. |  Likumprojekts  | Saistības izpildītas pilnībā.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, izsludinot likumprojektu Valsts sekretāru sanāksmē, un likumprojekts kopā ar sākotnējās ietekmes novērtējuma ziņojumu tika ievietots Tieslietu ministrijas interneta vietnē [www.tm.gov.lv](http://www.tm.gov.lv) sadaļā "Sabiedrības līdzdalība", aicinot sabiedrību izteikt savu viedokli, izmantojot interneta pakalpojumus. |
| 2. | Sabiedrības līdzdalība projekta izstrādē | Likumprojekts kopā ar sākotnējās ietekmes novērtējuma ziņojumu (anotāciju) 2016. gada 28. jūnijā tika ievietots Tieslietu ministrijas interneta vietnē [www.tm.gov.lv](http://www.tm.gov.lv) sadaļā "Sabiedrības līdzdalība", aicinot sabiedrību izteikt savu viedokli, izmantojot interneta pakalpojumus līdz 2016. gada 13. jūlijam. |
| 3. | Sabiedrības līdzdalības rezultāti | Likumprojekta izstrādes procesā sabiedrība nav izteikusi priekšlikumus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, bāriņtiesas, tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ņemot vērā Konvencijas specifisko darbības sfēru, paredzēts, ka ar to saistīto lietu skaits nebūs liels. Minētais ļauj secināt, ka likumprojekta izpildē iesaistīto institūciju administratīvais slogs netiks būtiski ietekmēts. Likumprojekta izpilde veicama esošo pārvaldes funkciju un institūcijās pieejamo cilvēkresursu ietvaros. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

14.09.2016. 12:44

1550

M.Laure

67036993, Maija.Laure@tm.gov.lv